বাগেরহাট, ১১ জুলাই (শীর্ষ নিউজ ডটকম): বাগেরহাটে চোরাই মোটরসাইকেলসহ ২ ব্যক্তিকে আটক করেছে পুলিশ। রোববার রাতে বাগেরহাট সদর মডেল থানা পুলিশ শহরের ভিআইপি রোডের মোড় থেকে তাদের আটক করে।  আটককৃতরা হচ্ছে খুলনা রূপসার স্বল্প বাহিরদিয়া গ্রামের ইদ্রিস আলী শেখের ছেলে শেখ মনিরুজ্জামান (৩০) ও খুলনা ছোট বয়রার করিমনগর এলাকার ফরহাদ মীরের ছেলে ফয়সাল মীর (২৭)।  পুলিশ জানায়, গোপন সংবাদের ভিত্তিতে সদর মডেল থানার এসআই এইচএম শহিদ ফোর্স  নিয়ে শহরের খারদ্দার ভিআইপি রোড থেকে খুলনা মেট্রো-ল ১১-০৭১১ নম্বরের একটি চোরাই মোটরসাইকেল আটক করে। বৈধ কাগজপত্র না থাকায় মোটরসাইকেল আরোহীদের আটক করা হয়।  এ ঘটনায় এসআই এইচএম শহিদ আজ সোমবার বাদী হয়ে সদর মডেল থানায় একটি মামলা দায়ের করেছেন।  (শীর্ষ নিউজ ডটকম/প্রতিনিধি/ওআর/আরআর/১৮.৪০ ঘ.)